Hadrotes

Hadrotes er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende  
Middelsstore (ca. 12 millimeter), avlange og kraftige, svarte kortvinger. Hodet er stort og bredt, avrundet firkantet, med små fasettøyne og nokså lange kjever. Antennene er litt lengre enn hodets bredde, utvidet mot spissen. Pronotum er avrundet firkantet, så bredt som dekkvingene, som er nokså korte og fint hårete. Bakkroppen er jevnbred. Beina er nokså korte og kraftige.

Levevis 
Artene finnes gjerne i fjæra.

Utbredelse 
Slekten har en spredt utbredelse og er kjent fra vestkysten av Nord-Amerika og New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Staphylinini Latreille, 1802
 Gruppen Staphylinina Latreille, 1802
 Slekten Hadrotes Mäklin in Mannerheim, 1852
 Hadrotes crassus (Mannerheim, 1846) (synonym Hadrotes extensus LeConte, 1861)
 Hadrotes wakefieldi Cameron, 1945

Referanser

Eksterne lenker 
 bugguide.net - bildedatabase over nordamerikanske insekter 
 

Storkortvinger
Biller formelt beskrevet i 1852
Dyr formelt beskrevet av Carl Gustaf von Mannerheim